Tirol hadde i 1805 blitt okkupert av Bayern, som var en koalisjonspartner av Napoleon. Etter flere overgrep og kontraktsbrudd fra Bayerns side gjorde tirolerne i 1809 opprør. Tyrolske bønder, ledet av Andreas Hofer, klarte å kaste ut okkupantene. De avgjørende slagene mellom den tyrolske hjemmefronten på den ene siden og bayerske, franske og saksiske tropper på den andre siden fant sted rett ved Bergisel og er derfor kjente som «slagene ved Bergisel» (12. april, 29. mai og 13. august 1809). Disse slagene var de eneste nevneverdige nederlagene som Napoleons seiersvante tropper var utsatt for i denne perioden.